חוק הביטוח הלאומי (תיקון מס' 190), התשע"ז-2017
הצעת חוק ממשלתית, הכנסת ה-20
פורסם: ספר החוקים, חוברת 2600, עמ' 362, 2017-01-30T00:00:00+02:00
גמלת סיעוד משולמת מהמוסד לביטוח לאומי למי שהגיע לגיל פרישה והוא מתגורר בביתו וזקוק לעזרת אדם אחר בביצוע פעולות יום יום.
חוק הביטוח הלאומי קובע כי זכאי לגמלת סיעוד לא יהיה זכאי לגמלה בתקופה שבה הוא שוהה במוסד סיעודי. ואולם, מבוטח שאושפז בבית חולים ימשיך להיות זכאי לגמלת הסיעוד לתקופה שעמדה, עד לתיקון זה, על 14 ימים ממועד האשפוז. גמלת הסיעוד שמשולמת בתקופת האשפוז מאפשרת מתן טיפול סיעודי בזמן האשפוז.
תיקון זה מאריך את התקופה וקובע כי גמלת הסיעוד תהיה משולמת למבוטח שמאושפז בבית חולים למשך 30 ימים.